
			Beste iragarki ofizial batzuk

			4734

			IRAGARKIA, Ingurumen Administrazioaren zuzendariarena, zeinaren bidez argitara ematen baitira Euskal Autonomia Erkidegoan ingurumen-baimen bateratuen eta ingurumen-baimen bakarren onespen-ebazpenak.

			Euskadiko Ingurumen Administrazioari buruzko abenduaren 9ko 10/2021 Legean hala ezarrita, titulartasun publiko nahiz pribatuko jarduera eta instalazioen ustiapenerako beharrezkoa izango da ingurumen-baimen bateratu edo ingurumen-baimen bakarra, baldin eta jarduera eta instalazio horietan Legearen I.A edo I.B. eranskinean, hurrenez hurren, jasotzen diren jardueretakoren bat garatuko bada.

			Abenduaren 9ko 10/2021 Legeak 23.a) artikuluan xedatzen duenez, ingurumen-inpaktuaren adierazpena edo ingurumen-inpaktuaren txostena, hala badagokio, ingurumen-baimen bateratuaren edo ingurumen-baimen bakarraren parte izango dira, eta bi erabakiak administrazio-egintza berean emango dira.

			Abenduaren 9ko 10/2021 Legearen 41.4 artikuluaren arabera, ingurumen-baimen bateratua osorik argitaratuko da Euskal Herriko Agintaritzaren Aldizkarian eta Euskal Autonomia Erkidegoko ingurumen-organoaren egoitza elektronikoan. Ingurumen-baimen bakarra Euskal Autonomia Erkidegoko ingurumen-organoaren egoitza elektronikoan argitaratuko da.

			Abenduaren 16ko 1/2016 Legegintzako Errege Dekretuak, Kutsaduraren Prebentzio eta Kontrol Integratuaren Legearen testu bategina onartzen duenak, xedatzen du 24.3 artikuluan autonomia-erkidegoek beren aldizkari ofizialetan argitaratuko dituztela ingurumen-baimen bateratuen administrazio-ebazpenak, kasuan kasuko ebazpena baimen bat onestekoa, funtsean aldatzekoa nahiz berrikustekoa izan, eta identifikatuko dutela, iragarki berean, zer instalaziotarako ematen den ebazpena.

			Abenduaren 9ko 10/2021 Legeak 69. artikuluan hala ezarrita, ingurumen-ebaluazioko prozedurei amaiera ematen dieten ebazpenak dagokion aldizkari ofizialean eta ingurumen-organoaren egoitza elektronikoan argitaratuko dira.

			Legezko aurreikuspen hori betez, iragarki honen bidez:

			Lehenengoa.– Eranskinean zerrendatutako administrazio-ebazpenak Euskal Herriko Agintaritzaren Aldizkarian argitaratzen dira.

			Bigarrena.– Jakinarazten da testu osoak Euskal Autonomia Erkidegoko Administrazio Publikoaren egoitza elektronikoan argitaratuta daudela, eta dokumentuen lokalizatzailearen bidez kontsulta daitezkeela, helbide honetan:

			https://euskadi.eus/lokalizatzailea

			Vitoria-Gasteiz, 2026ko urriaren 27a.

			Ingurumen Administrazioaren zuzendaria,

			NICOLAS GARCIA-BORREGUERO URIBE.

			

			ERANSKINA

			Ebazpena, Ingurumeneko sailburuordearena, zeinaren bidez berrikusi eta aldatu egiten baita AAI00060 kodea duen Ingurumeneko Baimen Bateratua, jarduera honi emana: altzairuzko piezen galbanizazioa, Galvanizados Olaizola S.A. enpresak sustatua Zumaiako udalerrian (Gipuzkoa).

			Espediente zk.: AAI00060_REV_2025_001.

			Lokalizatzailea: J0D0Z- T8R0W-CK4Z.

			Ebazpena, Ingurumeneko sailburuordearena, zeinaren bidez berrikusi egiten baita AAI00188 kodea duen Ingurumeneko Baimen Bateratua, jarduera honi emana: alanbrearen trefilaketa, Industrias Fegar S.A. enpresak sustatua Bergarako udalerrian (Gipuzkoa).

			Espediente zk.: AAI00188_REV_2025_001.

			Lokalizatzailea: J0D0Z-T8RYZ-E5EP.

			Ebazpena, Ingurumeneko sailburuordearena, zeinaren bidez berrikusi eta aldatu egiten baita AAI00195 kodea duen Ingurumeneko Baimen Bateratua, instalazio honi emana: finkatze-elementuak eta pieza bereziak hotzeko forjaketa eta mekanizazio bidez fabrikatzeko planta, Jesús Oñatek S.A.U.k sustatua Durangoko udalerrian (Bizkaia).

			Espediente zk.: AAI00195_REV_2025_001.

			Lokalizatzailea: J0D0Z-T8RYY-M2AV.

